รัฐบาลไทย-ข่าวทำเนียบรัฐบาล-SME Development Bank จับมือ Bank of China ดัน 8 ผู้ประกอบการ SMEs รายย่อยจับคู่ธุรกิจการค้า การลงทุนไทย-จีน
วันพฤหัสบดีที่ 18 พฤษภาคม 2560
SME Development Bank จับมือ Bank of China ดัน 8 ผู้ประกอบการ SMEs รายย่อยจับคู่ธุรกิจการค้า การลงทุนไทย-จีน
ธพว.ลงนามความร่วมมือการส่งเสริมศักยภาพ SMEs ไทยให้เติบโตอย่างยั่งยืนในงาน “การจับคู่ธุรกิจการค้าระดับโลกให้กับผู้ประกอบการรายย่อยของประเทศไทย การทําธุรกิจการค้า และการลงทุนร่วมกันระหว่างประเทศ Thailand Cross-Border Trade and Investment Conference”
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME Development Bank หรือ ธพว.) เปิดเผยว่า ในวันนี้ (18 พ.ค. 2560) ธนาคารได้ลงนามความร่วมมือการส่งเสริมศักยภาพ SMEs ไทยให้เติบโตอย่างยั่งยืนในงาน “การจับคู่ธุรกิจการค้าระดับโลกให้กับผู้ประกอบการรายย่อยของประเทศไทย การทําธุรกิจการค้า และการลงทุนร่วมกันระหว่างประเทศ Thailand Cross-Border Trade and Investment Conference” โดยมีรองนายกรัฐมนตรี ดร. สมคิด จาตุศรีพิทักษ์ และประธานกรรมการธนาคารแห่งประเทศจีน (ไทย) จํากัด (มหาชน) Mr.Tian Guoli ร่วมเป็นประธานสักขีพยาน และ กรรมการผู้จัดการธนาคารแห่งประเทศจีน (ไทย) จํากัด (มหาชน) Mr.Chen SiQing ร่วมลงนาม ณ ไบเทค บางนา
ทั้งนี้ ธนาคารได้นําผู้ประกอบการ SMEs ที่มีความพร้อมในการจําหน่ายสินค้าต่างประเทศ โดยเฉพาะประเทศจีนเข้าร่วมจับคู่ธุรกิจ จํานวน 8 ราย จากการคัดเลือกผู้ประกอบการกว่า 20 ราย ซึ่งส่วนใหญ่เป็นลูกค้าที่มียอดจําหน่ายตั้งแต่ 50 - 100 ล้านบาท แบ่งเป็นกลุ่มธุรกิจอาหาร จํานวน 4 รายได้แก่ 1) บริษัท เชียงใหม่ไบโอเวกกี้ จํากัด ผู้ผลิตและจําหน่ายผักอัดเม็ด นวัตกรรมรูปแบบใหม่ที่นําเทคโนโลยีขั้นสูงมาแปรรูปผักผลไม้เกษตรอินทรีย์ (organic) ด้วยกระบวนการผลิตแบบอบแห้งสูญญากาศ สามารถคงคุณค่าสารอาหาร วิตามิน เกลือแร่ และใยอาหาร อีกทั้งรูปแบบผลิตภัณฑ์ยังได้รับการพัฒนาอย่างต่อเนื่องจนเป็นที่ต้องการของตลาด ได้รับรางวัลนวัตกรรมแห่งชาติอันดับ 1 ประจําปี 2555 จากสํานักงานนวัตกรรมแห่งชาติ (องค์การมหาชน) (NIA) กระทรวงวิทยาศาสตร์และเทคโนโลยี และยังได้รับรางวัลรองชนะเลิศด้านสังคมในการประกวดรางวัลสุดยอดนวัตกรรมปี 2558 อีกด้วย 2) บริษัท เวอร์จิ้น เอฟ แอนด์ บี จํากัด ผู้ผลิตและจําหน่ายทองม้วนรูปแบบใหม่ที่พัฒนาจากสินค้ารางวัลโอทอป 5 ดาว ทองม้วนวันวิไล โดยได้รับรางวัล Prime Minister's Export Award 2009 และ Prime Minister 's Industrial Award 2009 บริษัทยังจําหน่ายสินค้าให้กับกลุ่ม King Power เพื่อขยายตลาดไปยังต่างประเทศกว่า 10 ประเทศทั่วโลก 3) บริษัท โจ-ลี่ แฟมิลี่ จํากัด ผู้ผลิตและจําหน่ายผลไม้แปรรูปอบกรอบหลากหลายแบรนด์ ด้วยนวัตกรรมและเทคโนโลยี Vacuum Freeze Dried ที่สามารถคงสีสัน คุณค่า รสชาติ ปราศจากน้ํามัน ผลิตภัณฑ์ได้รับรองมาตรฐานจาก GMP, Halal, HACCP, BRC และ 4) บริษัท เขาใหญ่ พาโนราม่า ฟาร์ม จํากัด ผู้ผลิตแปรรูปสินค้าเกษตรเกี่ยวกับเห็ด สปอร์เห็ดหลินจือ ที่มีคุณภาพ มีคุณค่าทางสารอาหารเป็นที่ยอมรับ มีผลิตภัณฑ์แปรรูปหลากหลายรูปแบบทั้งอาหาร-เครื่องดื่ม ด้วยมาตรฐาน GMP, HACCP
สําหรับผู้ประกอบการอีก 4 รายเป็นประเภทเครื่องดื่ม ได้แก่ 1) บริษัท กาแฟวาวี จํากัด ผลิตและจําหน่ายผลิตภัณฑ์กาแฟ และร้านกาแฟภายใต้แบรนด์วาวี กาแฟที่ผลิตโดยใช้เมล็ดกาแฟอาราบิก้าที่ดีที่สุดในประเทศไทย ไม่ผสมกาแฟจากต่างประเทศ โดยปลูกที่ตําบลวาวี อําเภอแม่สรวย จังหวัดเชียงราย ซึ่งเป็นพื้นที่สูง อากาศเย็นตลอดปี จึงทําให้เมล็ดกาแฟที่ได้มีคุณภาพ และด้วยการบริหารจัดการที่เป็นระบบ มีกระบวนการควบคุมการผลิตตั้งแต่ต้นน้ํา กลางน้ํา และปลายน้ํา จึงส่งผลให้สามารถควบคุมคุณภาพการผลิตกาแฟ มีความสะอาดปลอดภัย ตามมาตรทั้งในประเทศและต่างประเทศ 2) บริษัท ฟรุตต้า เนเชอรัล จํากัด ผู้ผลิตและจําหน่ายสมูทตี้เนื้อผลไม้ผสมเจลลี่แมงลัก และเมล็ดเจียเครื่องดื่มนวัตกรรมจากธรรมชาติ 3) บริษัท เอ็นซี โคโค่นัท จํากัด ผู้ผลิตและจําหน่ายมะพร้าวพร้อมทาน โดยใช้นวัตกรรมเลเซอร์เปิดฝากะลาด้านบน พร้อมติดห่วงอลูมิเนียมสามารถเปิดทานง่ายด้วยมือเปล่า ส่วนรายที่ 4 เป็นบริษัทขนาดเล็ก ยอดจําหน่ายยังไม่สูงมากนัก เนื่องจากเป็นธุรกิจ Start-Up คือ บริษัท อารยโชคทรัพย์ จํากัด ผู้ผลิตและจําหน่ายเครื่องดื่มโสม เห็ดหลินจือ เก๊กฮวย อาหารเสริมเข้มข้นบรรจุขวด ดื่มเพื่อบํารุงสุขภาพ เน้นการผลิตเพื่อตอบสนองความต้องการของผู้บริโภคชาวจีนโดยเฉพาะ
“ธนาคารมั่นใจว่าผู้ประกอบการทั้ง 8 ราย จะสามารถจับคู่ธุรกิจกับผู้ประกอบการชาวจีนในครั้งนี้ได้สําเร็จ เนื่องจากเป็นผู้ประกอบการที่มีศักยภาพ มีความพร้อม ทั้งด้านการบริหารจัดการธุรกิจ การตลาด รวมถึงขบวนการผลิตที่มีคุณภาพได้มาตรฐานเป็นที่ยอมรับ และหากผู้ประกอบการมีความต้องการเงินทุนหมุนเวียน เพื่อนําไปต่อยอดจากการเจรจาในครั้งนี้ ธนาคารพร้อมให้การสนับสนุนเงินทุนอัตราดอกเบี้ยต่ําอย่างเต็มที่ ซึ่งสอดคล้องกับนโยบายรัฐบาลที่ต้องการให้ความช่วยเหลือผู้ประกอบการไทยในการขยายตลาดทําการค้าระหว่างประเทศอยู่แล้ว”นายมงคล กล่าวเพิ่มเติม
ข้อมูลเพิ่มเติมติดต่อ : นางอุบลรัตน์ ค่าแพง ผู้อํานวยการฝ่ายสื่อสารองค์กรและกิจกรรมเพื่อสังคม โทร. 085-980-7861 0-265-4574-5
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง